Gedagte vir die dag: Moenie toelaat dat vrees jou lewe oorheers nie - Maroela Media
Johannes 14:27 – Vrede laat Ek vir julle na; my vrede gee Ek vir julle. Die vrede wat Ek vir julle gee, is nie die soort wat die wêreld gee nie. Julle moet nie ontsteld wees nie, en julle moet nie bang wees nie.
Het jy jou al in 'n situasie bevind wat jou lewe bedreig? In die oë gekyk van die persoon of persone wat jou konfronteer en daar geweld gesien?
Mense reageer verskillend in sulke situasies. Daar word gesê dat jy op een van drie maniere sal reageer. Jy sal vries, veg (as jy kan) of vlug.
Jy hoef nie skaam te wees as jy bang is nie. Dit is deel van ons menslike natuur. Jy kan egter so in die greep van vrees vasgevang word, dat jy geheel en al hulpeloos en weerloos voel.
Gebed:Here Jesus dankie vir U sorg en beskerming. Dankie dat wanneer ek bang is U my met die krag van u liefde sal omring. Ek bid dit in die Naam van Jesus, my Verlosser. Amen
Ons grootste vyand is ons ongeloof want ons twyfel al te dikwels aan al die beloftes en versekeringe wat God ons gee – byvoorbeeld om nie te vrees nie.